**PRIPRAVA ZA NASTAVU PRIRODE I DRUŠTVA**

Nastavna jedinica: Regije Republike Hrvatske

Domena/koncept : A. ORGANIZIRANOST SVIJETA OKO NAS C. POJEDINAC I DRUŠTVO

Ishodi : **PID OŠ A.4.3.**

**Učenik objašnjava organiziranost Republike Hrvatske i njezina nacionalna obilježja**.

* Čita geografsku kartu Republike Hrvatske, pokazuje državne granice i susjedne zemlje.
* **PID OŠ B.4.4.**

**Učenik se snalazi i tumači geografsku kartu i zaključuje o međuodnosu reljefnih obilježja krajeva Republike  Hrvatske i načina života.**

* Snalazi se na geografskoj karti, istražuje i uspoređuje različita prirodna obilježja krajeva Republike Hrvatske koja uvjetuju način života toga područja.

**PID OŠ C.4.1.**

**Učenik obrazlaže ulogu, utjecaj i važnost povijesnoga nasljeđa**

**te prirodnih i društvenih različitosti domovine na razvoj nacionalnoga identiteta.**

* Istražuje prirodnu i društvenu raznolikost, posebnost i prepoznatljivost domovine koristeći se različitim izvorima

Odgojno-obrazovna očekivanja međupredmetnih tema:

odr A.2.1. Razlikuje pozitivne i negativne utjecaje čovjeka na prirodu i okoliš.

odr B.2.2. Prepoznaje primjere održivoga razvoja i njihovo djelovanje na lokalnu zajednicu.

odr B.2.3. Opisuje kako pojedinac djeluje na zaštitu prirodnih resursa.

odr C.2.3. Prepoznaje važnost očuvanje okoliša za opću dobrobit.

osr C.2.4. Razvija kulturni i nacionalni identitet zajedništvom i pripadnošću skupini

Nastavne strategije:

* Heuristička nastava (nastava u kojoj dominira heurističi razgovor)
* Učenje otkrivanjem (učenici dolaze do novih spoznaja samostalno otkrivajući ih)
* Problemska nastava (rješavanje problema/problemske situacije)

Nastavne metode:

* Verbalne metode: metoda usmenog izlaganja, metoda razgovora, metoda čitanja i rada na tekstu, metoda pisanja
* Vizualne metode: metoda demonstracije, metoda crtanja/ilustrativnih radova/grafičkih uradaka

Nastavna pomagala: (zelena ili bijela) ploča, kreda, projekcijsko platno, računalo i druga informacijska, LCD projektor , zemljovid

Multimedijski i interaktivni sadržaji: PPT prezetacija, <https://www.youtube.com/watch?v=qXNnxiZdajk>,

<https://wordwall.net/resource/54382951> , zemljovid

**Uvod / Motivacija**

Sat započinjem prikazivanjem videa o ljepotama Hrvatske.

Razgovaramo o videu.

*Jeste li prepoznali neka mjesta u videozapisu? Jeste li u videu prepoznali kraj u kojem vi živite? Kakav je vaš zavičaj? Koji reljefni oblici prevladavaju u njemu? Koje ste još reljefne oblike uočili koji prevladavaju u RH?*

Na PPT prikazujem zemljovid RH.

*Što je reljef? Koji oblici reljefa postoje?*

*Kako ga prikazujemo na zemljovidu?*

*Što je podneblje? Koja su obilježja godišnjih doba?*

Najava novih nastavnih sadržaja.

Danas ćemo razgovarati o prirodnim i tradicionalnim regijama Republike Hrvatske.

**Spoznavanje**

Republika Hrvatska sastoji se od četiri velike geografske cjeline. To su Primorska, Gorska, Brežuljkasta i Nizinska Hrvatska. Svaka od njih ima određena prirodna obilježja (reljef, podneblje, tlo, biljni i životinjski svijet, vode), ali i posebnosti kulturno-povijesnog razvoja.

Sam krajolik oko nekoga mjesta čini zavičaj. Zavičaj može biti raznolik, a može se razlikovati po izgledu prirode, naselja, načinu života ljudi te po nekim prirodnim oblicima.

Mi danas idemo na putovanje zavičajima Hrvatske, snalazit ćemo se na zemljovidu i spomenuti ćemo sve zavičaje u našoj domovini.

Svaki učenik će dobiti nastavni listić (Prilog 1.) koji će postupno ispunjavati spoznavanjem novih nastavnih sadržaja. Učenicima govorim da otvore svoje zemljopisne karte na kojoj će tražiti određene pojmove.

*Najprije ćemo se prisjetiti kako se reljefni oblici na zemljovidu označuju.*

*Kojim bojama se reljef na zemljovidu prikazuje?*

*Pa sjećate li se što nam zelena boja označava?*

*Zelenom bojom označujemo nizine, to su najniži dijelovi reljefa i to su područja do 200 m visine. A žutom bojom?*

*Brežuljke i brda odnosno uzvišenja od 200 do 500 metara visine označujemo žutom bojom. Što bi nam onda smeđa boja označavala?*

*Gore označavamo svjetlijom smeđom jer su to reljefna uzvišenja od 500 do 1000 metara visine. Dok su tamno smeđom označena planinska područja na 1000 metara i više. A što nam plava boja na zemljovidu označuje?*

*Kako nazivamo sve dijelove prirode koji se nalaze uz more?*

*Tko će na zemljovidu doći pokazati glavne i sporedne strane svijeta?*

*I na taj način možemo reći koji je sjeverni dio, koji je južni dio, istočni dio i zapadni dio Hrvatske.*

*NIZINSKI KRAJ*

*Potražite na zemljovidu prostore označene zelenom bojom, gdje bi mogao biti nizinski kraj?*

Prozivam učenika da pokaže područje nizinskog kraja na zemljopisnoj karti.

*Ovdje na istočnom i sjevernom dijelu Hrvatske imamo puno zelene boje. U tom nizinskom zavičaju imamo nizine, samo ime nam govori. Nizine ili ravnice i imamo puno polja. Pronađite na zemljovidu glavni grad Hrvatske? Spada li Zagreb u nizinski dio Hrvatske? Ono što je važno za zapamtiti za našu nizinsku Hrvatsku je to da, osim što se može pohvaliti najvećom europskom ravnicom, njome teku najveće hrvatske rijeke! To su Sava, Drava i Dunav. Da vidimo gdje se one nalaze na karti. Koja rijeka teče kroz Zagreb?*

*Možete li reći kako se zovu nizine kroz koje prolaze te rijeke? Podunavlje, Posavina, Podravina, Međimurje i Pokuplje. To su najplodniji dijelovi Hrvatske.*

*Možete li onda odmah zaključiti i čime se ljudi bave na tim područjima i što na tom tlu uzgajaju? Poljoprivredom. Mogu uzgajati pšenicu, ječam, zob, suncokrete i druge kulture. Kako bi dobili plodna polja, ljudi su počeli isušivati močvare. One močvare koje su ostale u prirodnom stanju danas nazivamo parkovima prirode te njih često posjećuju turisti, npr. Kopački rit i Lonjsko polje.*

Učenici ispunjavaju nastavn listiće, ja navodim kategoriju te učenici sami odlučuju što misle da je važno napisati.

*BREŽULJKASTI KRAJ   
Što smo rekli, koji zavičaj nam ova žućkasta boja označuje?*

*Potražite na zemljovidu prostore označene žutom bojom, gdje bi mogao biti brežuljkasti kraj?*

Prozivam učenika da pokaže područje brežuljkastog kraja na zemljopisnoj karti.

*Brežuljkasti zavičaj se smjestio u sjeverozapadnoj Hrvatskoj. Samo ime nam kaže da imamo puno brežuljaka, brda i gora. Tu imamo Hrvatsko zagorje, dio Međimurja, Prigorje uz*

*Medvednicu, samoborski kraj, Vukomeričke gorice, Kordun i Banovinu. U brežuljkastom zavičaju ima potoka i manjih rijeka. Idemo pronaći te rijeke. Krapina, Bednja, Sutla, Korana. Što u brežuljkastim krajevima poljodjelci najviše uzgajaju od voća, a što od povrća? Kukuruz, krumpir, šljive, jabuke, kruške, vinovu lozu. To su predjela s vrlo razvijenim vinogradarstvom. Koji proizvodi se mogu dobiti od grožđa?*

*GORSKI KRAJ*

*Krenimo mi dalje, smeđa boju na zemljovidu nam označuje koji zavičaj? Gorski zavičaj. Potražite na zemljovidu prostore označene smeđom bojom, gdje bi mogao biti gorski kraj?*

Prozivam učenika da pokaže područje gorskog kraja na zemljopisnoj karti.

*Prostor Gorske Hrvatske najviši je kraj RH prema reljefnim oblicima. Izdignut je iznad razine Nizinske i Primorske Hrvatske i zato ga nazivamo hrvatskim gorskim pragom. Pronađite na zemljovidu koja zavičajna područja obuhvaća Gorska Hrvatska. Gorska Hrvatska obuhvaća Liku i Gorski kotar. Pronađite sada gore i planine koje su dio gorskog kraja. Planina Velebit, Plješivica, Velika i Mala Kapela, Risnjak. Najveće bogatstvo tih planina su šume. Imate li ideju što ljudi tu mogu uzgajati? Krumpir, kupus te neke vrste voća poput jabuka i šljiva. Ono što je još dobro reći da imamo špilja u gorskom zavičaju i to je isto tako turistima zanimljivo kao i sve druge prirodne ljepote u ovom dijelu Hrvatske, pa je i ovdje turizam razvijen.*

Učenici ispunjavaju nastavne listiće, ja navedem kategoriju te učenici sami odlučuju što misle da je važno napisati.

*PRIMORSKI KRAJ*

*Kojom je bojom na zemljovidu obojena udubina u kojoj je Jadransko more? Plavom. Idemo sada u Primorsku Hrvatsku. Promotrite obalu Jadranskoga mora, koja prirodna obilježja tu prevladavaju? Otoci, poluotoci, zaljevi, uvale. Zato kažemo da je naša obala razvedena. Prostire se od poluotoka Istre na sjeverozapadu do Dubrovnika i Konavla na krajnjem jugoistoku. Obuhvaća Istru, Kvarner i Dalmaciju. Ima više od tisuću otoka i otočića, naseljeni su samo najveći od njih, a po važnosti se ističu Krk, Cres, Pag, Brač, Hvar i Korčula. Idemo ih pronaći na zemljovidu.*

*Odlazite li ljeti na more? Kakvo je Jadransko more? Što sve radite dok ste na moru? Čemu doprinosi toplo, čisto more ugodno za kupanje?*

*Zaključujemo da doprinosi razvoju turizma.*

*Što ljudi uzgajaju na tom tlu? Na tom tlu se uzgajaju masline, smokve, vinova loza.*

Učenici ispunjuju nastavne listiće, ja navedem kategoriju te učenici sami odlučuju što misle da je važno napisati*.*

*PODNEBLJA ILI KLIMA*

*Znate li kako nazivamo uobičajena vremenska obilježja godišnjih doba na nekom području? Podneblje ili klima Podneblje se određuje tako što se dugi niz godina promatra vrijeme u pojedinom zavičaju i na taj način možemo reći kakvo je podneblje tog zavičaja. Promatramo naoblaku, padaline, temperaturu zraka, to su ona vremenska obilježja koja obično bilježite u kalendare prirode. Na osnovu toga, dugih godina promatranja mi možemo zaključiti kakva je klima ili podneblje u nekom zavičaju. Koja godišnja doba se izmjenjuju u našim zavičajima?*

*Kakva su ljeta/ zime u nizinskom/ brežuljkastom/ gorskom/ primorskom zavičaju?*

*U nizinskom i brežuljksatom z. su ljeta vruća, a zime umjereno hladne. U gorskom z. su ljeta umjereno topla, a zime izrazito hladne, duge i oštre s čestim padalinama. U primorskom z. su ljeta izrazito vruća i duga, a zime kratke i blage.*

*BILJKE I ŽIVOTINJE*

*Osobitost svakoga kraja vidljiva je i u različitim vrstama životnih zajednica koje, ovisno o izgledu reljefa, podneblju i vrsti tla, u njemu žive*. Na PPT prezentaciji nalaze se fotografije raznih biljaka i životinja koje učenici moraju prepoznati i povezati s određenim zavičajem.

**Uvježbavanje**

<https://wordwall.net/resource/54382951>

Za uvježbavanje učenici rješavaju kviz, Kotač znanja te utvrđuju naučeno.

Učenicima dijelim nastavne listiće sa slijepom kartom na kojoj trebaju obojati zavičaje RH bojama kao u zemljovidu. (Prilog 2)

**Vrednovanje**

Točno / netočno, crvene i zelene bojice.

Učenicima čitam rečenice, nakon kojih oni moraju dignuti zelenu ili crvenu bojicu, ovisno je li za njih izjava točna.

**Slika na kojoj se prikazuje karta, tekst, atlas

Opis je automatski generiran**

**Slika na kojoj se prikazuje tekst, snimka zaslona, crta, broj

Opis je automatski generiran**

**Slika na kojoj se prikazuje skeč, crtež, jednostavni crteži s par linija, Bojanka

Opis je automatski generiran**